ming030890/wiki-yue-high-quality huggingface dataset:
北環綫

北環綫（英文：Northern Link）係香港計劃起嘅鐵路綫之一，會連接原有嘅港鐵屯馬綫錦上路站同埋東鐵綫嘅落馬洲支綫，並提供第二條連接落馬洲站（福田口岸）嘅路綫。

歷史
北環綫原本係《鐵路發展策略》中西部走廊鐵路近郊客運綫嘅一部份，後來政府將呢段暫緩興建，並稱佢為西鐵第二期。及後喺香港政府嘅《鐵路發展策略2000》被重點提出，係六個主要新鐵路計劃之一，目標2011年至2016年完成，當時計劃更連接羅湖站。近年同廣深港高速鐵路香港段合併為一個項目進行研究，喺廣深港高速鐵路香港段嘅「共用通道方案」下，高速鐵路列車將行經北環綫錦上路至洲頭附近嘅一段路軌；然而共用通道方案喺2007年8月香港政府決定用「專用通道方案」嘅同時被否決。另外，擬建嘅港口鐵路線亦可能同北環綫共用路軌。東鐵綫落馬洲支綫同西鐵綫錦上路站已經預留設施作伸延之用。
呢個狀態維持到而家。雖然九廣鐵路公司嘅鐵路網已經交咗畀香港鐵路有限公司營運50年，而香港鐵路有限公司於2008年年報中有描述「北環綫」嘅路綫，但由於香港特別行政區政府冇表態，北環綫嘅處理亦冇包括喺兩鐵合併嘅內容裏面，所以其實並冇確實嘅結果。
路政署喺2009年向立法會話，北環綫嘅規劃要考慮新界新發展區嘅規劃系數，預計有關土地用途、人口／就業數據嘅初步研究結果會喺2010年初得出，到時會檢討北環綫工程計劃嘅走綫、車站選址同埋實施時間表。而《香港經濟日報》亦喺2009年4月14號引述消息指，港府內部已確定，有需要起北環綫，以配合港深機鐵引發香港同埋深圳地區嘅經濟發展。

定綫
原計劃嘅北環綫，會由西鐵綫嘅錦上路站出發，喺中途嘅凹頭、牛潭尾同埋新田設三個預留車站，取消咗原本喺《鐵路發展策略2000》建議新田同埋古洞之間連接九廣西鐵（西鐵綫）同埋九廣東鐵（東鐵綫）嘅直通路綫，然後喺新起嘅洲頭站接駁東鐵綫落馬洲支線，最後連接支綫既有嘅落馬洲站，兩鐵合併後，港鐵仍然沿用呢個方案。
直至2010年9月，港鐵喺中期報告中修改咗走綫，新路綫同當年嘅《鐵路發展策略2000》提出嘅計劃相似，以「丫」型嘅分岔設計，一方面會同樣連接東鐵綫落馬洲支線嘅落馬洲站，並取消興建洲頭站，改為起另一條分岔線到古洞站作為東鐵綫以及北環綫嘅轉車站，以梅花間竹嘅方式前往落馬洲站或古洞站。若果落實，北環綫會成為通往落馬洲鐵路口岸嘅第二條鐵路。
北澤力

北澤力，係日本嘅一個男配音員。

配音作品一覽
呢個表唔完整，歡迎加料。
北澤豪

北澤豪（1968年8月10號—）係日本足球員，司職中場，曾經喺1991～1999年間爲日本足球代表隊出場58次，入咗3球。
北狄

北狄係古代中國四夷之一，指喺中原北面嘅部落。
北潭涌

北潭涌係香港新界西貢半島南一撻地方。北潭涌響鯽魚湖南面，黃麖地東面，上窰北面。北潭涌原本有六條村，其中北潭涌村係18世紀起一條天主敎客家村。北潭涌響正兩條涌匯合之處，其中大嗰條叫龍坑，係北潭流入來，直流入海。因為呢條涌，所以呢度叫北潭涌。
北潭涌有閘口。除非有批准，否則唔畀車入西貢東郊野公園。

歷史
未通路時，去赤徑或者去西貢啲人要坐船。18世紀因為香港島要起好多樓，要好多石灰整水泥，所以呢一帶唔少地方整石灰。
大清嗰時，上水姓廖有秀才，姓廖會去北潭涌收糧當稅。大英帝國租借咗新界，呢度啲鄉民都唔知。忽然有好多印度人走入來，村民見到即刻反抗，後尾先知有印度人來丈量，自此以後，就交稅畀香港政府。而姓廖重搏矇來收糧，以為村民乜都唔知，畀村民趕走。
1970年代，香港政府劃個半島做兩個郊野公園。而北潭涌就咁啱響西貢東郊野公園同西貢西郊野公園中間。重起埋西貢郊野公園遊客中心，專講西貢鄉村習俗、生態環境、風景區、萬宜水庫等等。無幾耐，保良局響呢度起渡假營。

交通
北潭涌有大網仔路西去大網仔同西貢，東去萬宜水庫，而北潭路就由北潭涌起去北潭凹同海下。
北爪健吾

北爪健吾（1992年4月30號—）係日本足球員，司職後衞，效力千葉JEF聯。
北澤洋

北澤洋 ，係日本嘅一個男配音員。

配音作品一覽
呢個表唔完整，歡迎加料。
北燕

北燕（燕讀煙，粵拼：bak1 jin1），係五胡十六國時期由漢族立嘅其中一國，407年由馮跋立國，436年由馮弘亡國，畀北魏滅。
公畝

公畝係面積單位。一公畝等如100平方米或者0.01公頃。
公益營銷

公益營銷係指用營銷上嘅做法嚟達致公益方面嘅目的，例如係用宣傳上嘅技術吸引人捐錢畀慈善機構。
公私合營

公私合營，中國共產黨嘅解釋係建立中華人民共和國，完成沒收帝國主義、封建主義同官僚資本主義嘅財產之後，針對民族資本家同私營個體勞動者，進行社會主義改造嘅政策同運動。簡單啲講，就係將私營企業全部收歸國有。
1954年9月2號，政務院第223次政務會議通過《公私合營暫行條例》。到1956年國務院通過《關於私營企業實行公私合營嘅時候對財產清理估計幾項主要問題嘅規定》，實現全行業公私合營。鄧小平主導改革開放政策之後，中國私營企業嘅比例不斷增加。不過中共總書記習近平上台之後，黨政機關對民營企業嘅控制同監管不斷加強，引發外界對公私合營復辟同「國進民退」嘅擔憂。
公理

數學等領域上講嘅公理（粵拼：gung1 lei5 | 英文：axiom）即係某啲學科入面唔使證明就當咗佢係真嘅命題，即係「不證自明」。因為當係真嘅，好多嘢都由呢度用邏輯推出嚟。
傳統上面，有時會區分「公理」同「公設」，前者大致等同於邏輯公理，即係屬於邏輯學（包括傳統邏輯（英文：term logic）同數理邏輯）嘅公理，所有科學都通用。而後者往往係某個學科裏面嘅基本假設。而今往往用更準確嘅「邏輯公理」同「非邏輯公理」兩個詞來代替公理同公設嘅區別。

例子
出名嘅歐幾里得《幾何原本》入面嘅五個公理：
等於同量嘅量相等；
等量加等量，和相等；
等量減等量，差相等；
彼此能重合嘅物體全等；
整體大於部分；
五個公設：
由任意一點到任意一點可以做直線
一條有限直線可以繼續延長
以任意點為心同埋任意嘅距離可以畫圓
凡直角都相等
同平面入面一條直線同另外兩條直線相交，如果喺直線同側嘅兩個內角加埋細過180°，噉呢兩條直線經無限延長之後喺呢一邊一定相交
第五條公設就係出名嘅「平行公設」，或者叫做「第五公設」。佢引發咗幾何史上最出名嘅、長達兩千幾年嘅關於「平行線理論」嘅討論，最後誕生咗非歐幾何。
公眾假期

公眾假期係指法律所承認嘅通用假期，假期由政府、立法或行政機關，依照法律或法律所賦予嘅職權所發佈嘅行政命令而公告，由於假日喺日曆上通常以紅色顯示，所以俗稱紅日。
公用程式

公用程式（Utility software）係指設計嚟幫手分析同維修一部電腦嘅電腦軟件。
例子可以睇吓有啲軟件會幫手做 logging，等電腦人員程式除錯嗰陣有得睇到「呢個程式係喺邊個時間點出錯嘅」噉嘅資訊。
公益少年團

公益少年團（英文：Community Youth Club，CYC）係香港特別行政區政府教育局轄下嘅一個組織，為香港青少年提供學校課程以外嘅教育，提高公民責任感。而家香港有千幾間學校大概十幾萬學生參加呢個組織。會長係由教育局首席助理秘書長做埋。

歷史
香港政府喺1970年代初推行清潔香港運動，教育署（今教育局）1974年喺啲官立及資助中小學成立「少清隊」（少年清潔隊），為學生提供清潔環境嘅社區工作。一啲活動範圍擴充到清潔以外嘅社區服務，少清隊喺1978年2月改名做公益少年團。
公眾地方

公眾地方係任何人有權出入嘅範圍，可以係露天或者室內，公眾地方嘅範圍唔包括所私人地方、官地。
室內公眾地方，定義為任何人士有權入去或者獲准入去嘅地方，不論使唔使畀錢。
露天公眾地方，定義為公眾嘅街、公眾碼頭、公園。
Abcdefghijjlmnopqrstuvwxyz

法律定義
「公眾地方」、「公眾場所」（public place）指：
(a) 公眾街道、公眾碼頭或公園；同埋
(b) 公眾畀啲錢就可入，或者公眾可以進入或獲准進入嘅劇院、各類公眾娛樂場所或其他公眾休憩場所；
註：以上係譯文，以英文原文作準。原文：Cap 1 s 3 Interpretation of words and expressions,Laws of Hong Kong.
台灣民意黨

台灣民意黨係一個台灣政黨，由黃天辰喺2010年創立，總部位於台南市。
台灣甜蜜密

《台灣甜蜜密》（英文：Sugarholic Taiwan）係香港電視廣播有限公司嘅飲食節目，介紹臺灣各地嘅甜品餐廳，總共有兩輯：第一輯喺2019年9月20號到11月1號香港時間逢禮拜五19:00到19:30喺J2播，由許綽婷做主持；第二輯由2021年3月29號到4月5號逢禮拜一21:00到21:30播，再由4月16號到5月14號改到逢禮拜五同一時段播，由宋婭彤做主持。

第一輯
呢一輯主要介紹臺灣大都市裏面嘅甜品餐廳，介紹佢哋嘅各款特色甜品，間中會加插手工甜品嘅製作方法。

第二輯
呢一輯會去更多縣市，搵唔同嘅甜品餐廳，介紹佢哋嘅特色甜品，間中會加插甜品嘅製作方法。
台灣維新

台灣維新係一個台灣政黨，喺2019年8月24號由前台南縣縣長蘇煥智成立。
台灣環球唱片

台灣環球唱片（英文：Universal Music Taiwan）係台灣一間唱片公司，通稱台灣環球音樂，係全世界第一大音樂集團環球音樂集團喺台灣嘅分公司。
台灣的心跳聲

《台灣的心跳聲》（英文：Heartbeat of Taiwan）係臺灣歌手蔡依林嘅一首歌。呢首歌由方文山填詞、林邁可作曲、編曲同監製。佢作為宣傳單曲由華納音樂同天熹娛樂響2010年4月27號發行，係中國2010年上海世界博覽會臺灣館嘅主題曲。

現場表演
2011年12月13號，蔡依林參加「長榮航空飛航20感恩百分百巨星演唱會」，喺活動現場演唱《台灣的心跳聲》。2014年8月9號，蔡依林參加「天佑台灣新竹縣義民祈福之夜」，喺活動演唱歌曲《台灣的心跳聲》。
台灣索尼音樂娛樂

台灣索尼音樂娛樂股份有限公司（英文：Sony Music Entertainment Taiwan Ltd.），簡稱台灣索尼音樂（英文：Sony Music Taiwan）；佢係索尼音樂娛樂喺臺灣嘅子公司。

歷史
1996年新力音樂國內部樂迷卡
1993年3月17號，美國新力音樂子公司「新力哥倫比亞音樂股份有限公司」（英文：Sony Music Entertainment (Taiwan) Ltd.）響臺灣成立。
2005年2月，索尼音樂娛樂同博德曼股份有限公司合併，總公司改名做「新力博德曼音樂娛樂股份有限公司」。
2008年10月，索尼音樂娛樂收購博德曼持有嘅新力博德曼另外50%股權，總公司改名做「索尼音樂娛樂股份有限公司」。
2009年，為咗配合索尼音樂娛樂統一中文譯名嘅政策，臺灣子公司改名做「台灣索尼音樂娛樂股份有限公司」。
台灣獨立書店文化協會

台灣獨立書店文化協會（英文：Taiwan Association for Independent Bookshop Culture，簡稱IB）係一間喺台灣喺2013年3月成立嘅非牟利組織。呢個組織由台灣一班獨立書店嘅經營者同埋讀者一齊成立組成，目嘅係推廣閲讀嘅好處。

成立目嘅
記錄同發展獨立書店特有嘅文化同精神，嚟提升公民嘅閱讀深度、培養閱讀人嘅獨立思考能力。
幫獨立書店生存同埋運作，嚟保存多樣性嘅文化。
將獨立書店嘅經營者同埋鍾意讀書嘅人，一齊合作為社會改革而努力。
南珠大道

南珠大道（粵拼：naam4 zyu1 daai6 dou6）係中國廣西北海嘅南北走向主幹道，橫跨海城區同銀海區，南邊從金海岸大道開始，一直向北去到海景大道。

概要
全長10.7km，闊76米，雙向10車道。
南灣隧道

南灣隧道（Nam Wan Tunnel）係香港行車隧道，雙程三線分隔雙管，穿越青衣島青衣山，連接青衣西面西草灣同東南面南灣角，直駁昂船洲大橋。
維基同享有多媒體嘅嘢：Nam Wan Tunnel
南特足球會

南特足球會（法文：FC Nantes）係法國南部大西洋羅亞爾省區南特市嘅足球會。
南特

南特（法文：Nantes）係法蘭西第六大城，人口28.3萬，喺盧華爾河邊。
南王部落

南王部落（Puyuma：Sakuban, Puyuma，即普悠瑪部落）係一個喺臺東縣臺東市南王里嘅臺灣原住民族部落，約略範圍西北至卑南山、東至臺東線鐵道、南至太平溪左岸堤防。該部落係卑南族「卑南八社」之一，入面仲保有大獵祭、少年年祭（舊稱猴祭）、巫師祭、婦女除草完工祭、海祭（小米收穫祭）等祭典，係卑南文化保留最完整嘅部落之一。
南灣道

南灣道（英文：South Bay Road）係香港香港島南區一條路，北面接住淺水灣道近住淺水灣別墅，南面係掘頭路，終點係南灣泳灘，中途亦經中灣泳灘。
南灣道亦有多座豪宅，當中鄉郊建屋地段第1203號地皮喺2022年由爪哇控股以11.8818億港紙投到，每方呎樓面地價62,352蚊，創香港官地地價紀錄。
維基同享有多媒體嘅嘢：South Bay Road
南炳文

南炳文（1942年1月—）係明史研究嘅專家，河北省廣宗縣人。
前403年

前403年係平年。

大件事
三家分晉：周威烈王封晉大夫魏斯、趙籍同韓虔做諸侯。
前40年代

前40年代係指前49年去到前40年之間嗰十年嘅年代。
吳綺莉

吳綺莉（1972年9月23號—）係1990年亞洲小姐競選冠軍。佢有個女吳卓林。

演出
呢個表唔完整，歡迎加料。
吳翌立

吳翌立，台灣時代力量政治人物，2022年曾經代表時代力量參與苗栗縣第五選舉區議員選舉，但未能當選。
吳耀漢

吳耀漢（英文：Richard Ng Yin Hon，1939年12月27號—2023年4月9號）係香港男演員，廣東出世，祖籍潮州。
佢1970年代喺香港出道，主要做電影演員，作品多數係喜劇。佢最出名演出係1980年代嘅「福星電影系列」，同埋幫亞洲電視主持整蠱節目《吳耀漢攪攪震》。2010年代頭開始，佢亦有拍香港電台電視劇，2017年接拍奇妙電視劇集《閃婚100天》。吳耀漢有個仔吳嘉龍，一樣係香港演員。
2023年4月9號，吳耀漢因心臟停止跳動醫生簽紙死亡逝世，終年83歲。
原子空間

《原子空間》係倪匡寫嘅一本衞斯理系列科幻小說，用時空轉移做題材。
原子簇

原子簇（英文：atom cluster）係指一大柞互相連埋一齊嘅原子或者分子，喺大細上响簡單分子同納米顆粒之間。
原子能電池

原子能電池（又叫核電池）係用同位素衰變時放射出嘅能量，而發出電力嘅裝置。同核反應堆唔同，佢唔係用核裂變產生熱能。原子能電池亦冇一般日常用嘅電池嘅化學反應，原理似太陽能板。特色係出電量細，不過用到千百年。家下用喺太空船，人工心臟起搏器同自動科研觀察站上面。
原子物理學

原子物理學（英文：atomic physics）係專門研究原子（atom）嘅結構同性質、原子、電磁輻射同其他原子互相作用嘅物理學領域。
原子粒收音機

原子粒收音機，又叫電晶體收音機，係靠原子粒（電晶體）運作嘅無線電接收器（即係收音機），喺1960年代好流行，專門用嚟收聽電台廣播。
原子質量單位

原子質量單位（amu或者u）係原子或者分子質量嘅單位，定義做碳12原子質量嘅12份之一。

歷史
道耳頓最早建議用一個氫原子嘅質量來作為原子質量嘅單位。質譜儀嘅發明人弗朗西斯·阿斯頓後嚟用一個氧16原子質量嘅作為單位。
喺1961年之前，「物理原子質量單位」被定義做一個氧16原子質量嘅，而「化學原子質量單位」就被定義做一個氧原子（計埋不同嘅氧同位素豐度）質量嘅。呢兩個單位都比而家用嘅統一原子質量單位細少少。統一原子質量單位係由國際純粹與應用物理學聯合會（IUPAP）喺1960年以及國際純粹與應用化學聯合會（IUPAC）喺1961年所採納嘅。
原子軌道

原子軌道，又叫原子軌域、軌態，係用函數去表示原子入面電子嘅似波行為。
原子質量

原子質量（Atomic mass）係指某一個特定同位素嘅質量。佢係一個原子入面質子、中子同埋電子嘅質量。因為好多元素都有超過一種同位素，所以元素表入面嘅原子質量係會以唔同同位素喺大自然嘅比例再乘番佢哋嘅質量計番平均數，所以亦叫做平均原子質量。

單位
因為一個原子嘅質量實在太細，如果用番常用嘅公斤做單位，無論記、寫、用、計都好唔方便，於是，國際間就用相對原子質量（符號：Ar）嚟計原子質量，將一個碳-12原子嘅相對質量規定為12.00，作為相對原子質量嘅標準。一個單位嘅原子質量換算成公制就係1.660538782(83)×10-27公斤。相對原子質量同絕對原子質量（克）嘅換算公式係：

歷史
起初，原子質量定義係以最輕嘅原子氫作為1.00，1820年，英國化學家威廉·普留特（William Prout）假設每一種元素嘅原子質量都係氫原子質量嘅倍數。但係瑞典化學家楊斯·雅各·白謝遼斯（Jöns Jacob Berzelius）之後證明就算係約數，個假設都係唔啱。例如氯嘅原子質量大約喺兩個氫原子重量嘅倍數之間。不過之後發現原來咁係因為有同位素，實際上每一個個別嘅同位素嘅原子質量的確係同氫原子質量嘅某個倍數相差細過百分之一。
之後由二十世紀中期去到1960年代，化學學家同物理學家對原子重量單位有兩個唔同定義：化學學家以氧唔同同位素嘅混合物作為原子重量16，而物理學家以氧最常見嘅同位素（有8個質子同8個中子）作為原子重量16。最後，因為氧-17同氧-18都會喺自然出現，所以定義一個碳-12嘅重量係12原子重量，呢個亦都係今日嘅標準。
周冠威

周冠威（粵拼：jau1 gun3 wai1，英文：Kiwi Chow，1979年4月16號—）係香港一位電影編劇同導演。2013年導演由杜琪峯出品嘅《一個複雜故事》而正式出道。 佢為2015年電影《十年》執導其中一段故事《自焚者》，《十年》榮獲香港電影金像獎最佳電影獎。佢之後導演嘅電影《幻愛》成為2020年全年最高香港票房的十大電影之一，獲得金馬獎最佳改編劇本獎。佢其中一個作品《時代革命》因為《香港國安法》嘅實施以及隨之而嚟嘅《電影檢查條例》檢查員指引修訂，《時代革命》內容同片名意味住呢套片幾乎無可能喺香港公開發行或者放映，最後喺2021年7月16號喺第74屆康城影展入首映。
周冬雨

周冬雨（1992年1月31號—）係中國女演員，河北石家莊人。佢憑2010年主演嘅張藝謀執導電影《山楂樹之戀》而出名，做咗「謀女郎」。
周光暉

周光暉，香港親中派政治人，香港再出發大聯盟發起人之一。
周公島

周公島（Sunshine Island）係香港離島區一島，舊時有間戒毒所，而家無人住喺上面。
維基同享有多媒體嘅嘢：Sunshine Island (Hong Kong)
周凱珊

周凱珊係息影香港女藝人，1994年度香港小姐競選19號佳麗，雖然未能當選，但之後入咗無綫電視第九期藝員訓練班。喺訓練班畢業後，陸續獲得拍劇嘅機會，拍過《男親女愛》、《刑事偵緝檔案》、《先生貴性》等，另外比較有名嘅角色有陳小春版本嘅《鹿鼎記》韋小寶七太曾柔。
周克華

周克華（粵拼：zau1 hak1 waa4；簡化字：周克华；1970年2月6號—2012年8月14號）係中國大陸嘅危險罪犯，重慶人。佢喺2004年4月22號同2005年5月16號，先後喺重慶江北區同沙坪壩區用槍殺人兼搶嘢而被收監直到2008年4月15號出獄。出獄後，先後喺2009～2012年間輾轉到高新區、南岸區、沙坪壩區、及湖南長沙天心區、江蘇南京下關區（而家係鼓樓區）先後犯咗7單連續殺人案，最後喺2012年8月14號俾差佬當場叉住兼殺咗。
咸通

咸通係大唐皇帝李漼嘅年號，相當於公元860年到874年，前後總共15年。
咸美頓街

咸美頓街（英文：Hamilton Street）係香港一條馬路，嚮九龍油麻地彌敦道西面。咸美頓街係油尖旺舊區嘅一條懷舊街道，附近唐樓多。
街名嘅「咸美頓」，係紀念首任北愛爾蘭總督占士咸美頓公爵（James Hamilton）。
咸豐縣

咸豐係中國湖北恩施一個縣，總面積2550平方公里，人口36萬。
咸豐

咸豐係大清皇帝奕詝嘅年號，相當於公元1851年到1861年，前後總共11年。
左邊幅圖顯示咸豐喺大清時期個位。
前950年代

前950年代係指前959年去到前950年之間嗰十年嘅年代。
古體詩

古體詩（粵拼：gu2 tai2 si1）係中國古代一種文學體裁，同「近體詩」相對。喺形式特點上，古體同近體嘅差別在於，古體詩係種少啲限制嘅詩體，佢唔限句子數目，唔限篇幅，唔限每句字數，唔限嚴格講究平仄同對仗，亦唔講究押韻方式，可以兼用平聲韻同仄聲韻。
古魯家族

《古魯家族》（英文：The Croods）係套2013年美國3D冒險喜劇動畫片，由夢工廠動畫製作。
古麟屬

古麟屬（學名：Palaeotragus）係偶蹄目長頸鹿科嘅其中一個屬。
古黑體

古黑體（英文：blackletter），又叫歌德體（英文：Gothic），或者就咁叫黑體，係英文書法嘅一類字體，亦係一類印刷字體，曾經係普通嘅手寫字。歌德體唔係得一種寫法，而係有唔同嘅寫法，分做 textura、rotunda、fraktur 同 schwabacher 四大類:22。
德國式嘅歌德體曾經係德文嘅標準印刷字體，被人叫 ｢德文字母｣，直到二戰結束後改用羅馬體先至唔係。德文嘅歌德體因為字身窄同保留咗所謂 ｢長 s｣（ſ），實際上令德文嘅長字斬短，睇慣歌德體，啲長字反而易睇啲:18。
喺粵語同中文，黑體又指冇腳字，係因為初期嘅冇腳字都係粗粗黑黑咁，畀人有 ｢好似歌德體咁黑｣ 嘅感覺。
古魯家族2：霸器新時代

《古魯家族2：霸器新時代》（The Croods: A New Age）係套美國嘅動畫電影，片長95分鐘，2020年9月8號上畫。
古鯨亞目

古鯨亞目係鯨目嘅三個亞目之中，唯一已經絕種嘅，佢哋嘅滅絕可能基於兩個因素：物種競爭同頂唔順氣候變遷。
屬水性嘅鯨龍
埃提烏斯

埃提烏斯係一個西羅馬帝國、古羅馬政治人、軍人。
埃拉伽巴路斯

埃拉伽巴路斯（拉丁文：Elagabalus，203年—222年3月11號），係羅馬帝國皇帝，218年到222年在位。
埃德加倫古

埃德加倫古（1956年11月11號—）曾經係贊比亞總統，由2015年做到2021年。
埃斯基謝希爾

埃斯基謝希爾（Eskişehir）係土耳其嘅一座城，喺土耳其西北部，人口84萬。
埃德加馮瓦爾

埃德加馮瓦爾（Edgar de Wahl，1867年8月23號—1948年3月9號）係愛沙尼亞語言學家，亦係人造語言西方國際文嘅發明人。
埃德蒙伯克

埃德蒙伯克（Edmund Burke，1729年1月12號—1797年7月9號）係愛爾蘭裔英國政治人同哲學家，輝格黨員，做過英國下議院議員。
埃斯卡特龍

埃斯卡特龍（西班牙文：Escatrón）係西班牙亞拉岡薩拉戈薩省一座城，住1千人。
太平洋咖啡

太平洋咖啡（Pacific Coffee）係香港一間連鎖咖啡室，1992年開張，家陣係華潤旗下。
太平沙

太平沙（粵拼：taai3 ping4 saa1）係中國廣東省廣州市嘅一條內街，喺越秀區北京路南邊嘅珠光路交界對面。

名
太平沙嘅名出喺詩人——陳恭尹嘅題詞。清初有位陳恭尹喺育賢坊（已經冇咗，今日嘅北京路禺山市場）住，成日嚟沙洲邊行街。有位沙洲農民喺沙洲邊起咗個牌坊，咁啱見到成日喺沙洲邊行街嘅陳恭尹而搵佢寫題字，結果應承咗。而陳恭尹冇諗到農民係希望佢寫「子孫昌盛」嘅題字，加上嗰時凈掛住睇沙洲邊嘅靚景，重猛咁講「太平煙滸」四個字。陳恭尹返到屋企之後嗌書童開宣紙寫「太平煙滸」四個隸書字，第二日畀開荒嘅農民睇，但農民唔識睇字，加上書童將個「滸」字讀成「許」字。陳恭尹後嚟解釋話：「太平世界有好多炊煙，係你家人好多，人多力量大，炊煙就多咗。」農民聽咗之後好高興，命令嗌工匠寫咗呢個題詞上去牌坊。由於詩人嘅筆法好靚，成為嗰時沙洲嘅其一標記。
由於「太平」兩個字嘅意頭幾好下，後嚟啲人喺坊額攞咗頭兩個字（太平）做沙洲嘅名。

由來
太平沙喺17世紀尾到18世紀初係珠江嘅一個沙洲，最初由五嚿沙洲組成，所以又叫「五洲」。但因泥沙猛咁積埋一齊，到大明就合五為一，變成靠珠江北邊嘅沙洲，結果有農民到沙洲開荒，甚至喺沙洲嘅低窪地種咗蓮藕。由於嗰時風景好靚，結果又起咗好多亭臺樓閣，好快變成廣州比較出名嘅風景區。但太平沙隔籬又有泥沙堆積成新嘅沙洲，叫增沙（今日嘅增沙街），跟住隔籬又多咗嚿沙洲，叫新沙（今日嘅華廈大酒店）。結果從嗰年嘅五洲到太平沙、到增沙、新沙，呢帶由珠江嗰年嘅河或沙洲變成廣州珠江北邊嘅街區。
太平洋國家展覽

太平洋國家展覽（英文：Pacific National Exhibition），簡稱 PNE，係加拿大卑詩省嘅一個非牟利機構，由溫哥華市政府全資擁有，1910年成立。佢哋每年都舉辦一啲日子浮動嘅大型年度活動，包括夏天嘅PNE夏季嘉年華（PNE Fair）同太平洋夏日遊樂場（PNE Playland），都係收費入場。
除咗夏天嘅活動之外，冬天佢哋亦都舉辦其他活動。
太平洋戰爭

太平洋戰爭係第二次世界大戰入面主要由美國同日本對打嘅戰爭，1941年12月7號日本偷襲珍珠港做開端，1945年9月2號日本正式投降完結。
太平洋新鯥

太平洋新鯥（學名：Neoscombrops pacificus）係發光鯛科新鯥屬嘅其中一個種。
太平洋-南極海嶺

太平洋-南極海嶺係太平洋南部一個海嶺，喺南極洲北岸對出，太平洋板塊同南極洲板塊之間，北面接住東太平洋海嶺。
地鼠

地鼠係一啲細隻嘅哺乳類，身體適應咗住地底。
地震章

地震章係伊斯蘭教典籍《可蘭經》入面嘅第99章（蘇拉）。
地面戰

地面戰（英文：ground warfare）係指喺地上面打嘅仗。
地震帶

。而地震帶嘅分佈，往往同板塊邊界同移動息息相關。

三大地震帶
而家世界上有三大地震帶：
環太平洋地震帶（Circum-Pacific seismic zone），菲律賓、日本、台灣等地都座落呢個地震帶，世界上八成淺層地震、九成中層地震、同所有深層地震都響呢度發生。
歐亞地震帶（Alpine-Humalayan seismic zone）主要喺喜馬拉雅山、緬甸、印度一帶。
中洋脊地震帶（Mid-ocean Ridge seismic zone），太平洋、大西洋、印度洋同北極海嘅中洋脊，不過呢個地震帶地震頻率唔高。
地震波

地震波（粵拼：dei6 zan3 bo1）係種從地震嘅震源開始，向四圍散播嘅振動而形成嘅彈性波。佢分成掂波同橫波兩種。其中：
掂波傳播速度：5～6km/s，識引起地面垂直喐。
橫波傳播速度：3～4km/s，識引起地面水平喐。
地面電視

地面電視，有時又叫無線電視同冇線電視，係用大氣電波收發電視訊號嘅傳輸方式，另外兩種方式係衛星電視同有線電視。舊時地面電視都係模擬電視，近年逐漸轉用數碼電視，叫地面數碼電視。
地頭薗雅彌

地頭薗雅彌（1989年9月6號—）係日本足球員，司職中場，效力過SC相模原。
吳彩華

吳彩華，香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
喺2021年香港立法會選舉，佢提名陳仲尼。
吳建豪

吳建豪（粵拼：ng4 gin3 hou4；英文：Vanness Wu；1978年8月7號—），係美籍台灣男演員、歌手，做過台灣偶像團體F4嘅成員。
吳彥祖

吳彥祖（Daniel Wu；1974年9月30號—），係香港電影演員，美國加州柏克萊出世，祖籍上海，1997年到香港做模特兒，1998年開始拍電影。
佢喺2008年曾經成立星革盟，但去到2014年吳彥祖因為家庭問題冇時間打理，所以將公司解散。
吳微

吳微（粵拼：ng4 mei4；簡化字：吴微；1976年9月—2017年10月12號）係中國人民警察同見義勇為人物，安徽滁州鳳陽縣人。1997年7月開始參加工作後，曾經做過鳳陽縣公安局刑警大隊嘅辦事員同副隊長、指導員同副大隊長呢啲職位；從2015年9月開始做過鳳陽縣公安局屬下嘅小崗村派出所輔導員。期間先後喺負責禁毒、重大案件同打擊除惡嘅範圍都有啲貢獻，試過喺鳳陽縣連續10年破到單殺人案而俾滁州市公安機關頒發佢做「追逃抓捕之王」。
吳微喺2017年10月3號因為突發腦出血而送到安徽省立醫院，但喺9日後證實不治，終年41歲。
吳德曉

吳德曉，香港親中派政治人物兼飲食界人士，味珍味（香港）有限公司常務董事，主張愛國者治港。
喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。
太平鎮

太平鎮係全中華地區入面，成日聽到嘅名。而家全中國內地有15個省份嘅市入面都有太平鎮：
太平鎮 (天津)：喺天津市濱海新區。
太平鎮 (重慶銅梁)：喺重慶市銅梁縣。
太平鎮 (重慶墊江)：喺重慶市墊江縣。
太平鎮 (哈爾濱)：喺黑龍江省哈爾濱市道里區。
太平鎮 (雙鴨山)：喺黑龍江省雙鴨山市集賢縣。
太平鎮 (長春)：喺吉林省長春市雙陽區。
太平鎮 (盤錦)：喺遼寧省盤錦市盤山縣。
太平鎮 (成都)：喺四川省成都市雙流縣。
太平鎮 (達州)：喺四川省達州市萬源市。
太平鎮 (雅安)：喺四川省雅安市蘆山縣。
太平鎮 (瀘州)：喺四川省瀘州市古藺縣。
太平鎮 (宜賓)：喺四川省宜賓市興文縣。
太平鎮 (南充)：喺四川省南充市西充縣。
太平鎮 (綿陽)：喺四川省綿陽市江油市。
太平鎮 (內江)：喺四川省內江市資中縣。
太平鎮 (涼山)：喺四川省涼山彝族自治州會理縣。
太平鎮 (樂山)：喺四川省樂山市沙灣區。
太平鎮 (楚雄)：喺雲南省楚雄彝族自治州姚安縣。
太平鎮 (德宏)：喺雲南省德宏傣族景頗族自治州盈江縣。
太平鎮 (保山)：喺雲南省保山市施甸縣。
太平鎮 (宿遷)：喺江蘇省宿遷市泗洪縣。
太平鎮 (漳州)：喺福建省漳州市詔安縣。
太平鎮 (南平)：喺福建省南平市延平區。
太平鎮 (新鄉)：喺河南省新鄉市原陽縣。
太平鎮 (南陽)：喺河南省南陽市西峽縣。
太平鎮 (襄陽)：喺湖北省襄陽市棗陽市。
太平鎮 (永州)：喺湖南省永州市寧遠縣。
太平鎮 (常德)：喺湖南省常德市石門縣。
太平鎮 (廣州)：喺廣東省廣州市從化區。
太平鎮 (韶關)：喺廣東省韶關市始興縣。
太平鎮 (湛江)：喺廣東省湛江市麻章區。
太平鎮 (清遠陽山)：喺廣東省清遠市陽山縣。
太平鎮 (清遠清新)：喺廣東省清遠市清新縣。
太平鎮 (雲浮羅定)：喺廣東省雲浮市羅定市。
太平鎮 (雲浮新興)：喺廣東省雲浮市新興縣。
太平鎮 (梧州)：喺廣西壯族自治區梧州市藤縣。
太平鎮 (南寧)：喺廣西壯族自治區南寧市武鳴縣。
太平鎮 (崇左)：喺廣西壯族自治區崇左市江州區。
太平鎮 (柳州)：喺廣西壯族自治區柳州市柳城縣。
太平鎮 (欽州)：喺廣西壯族自治區欽州市靈山縣。
太平鎮 (百色)：喺廣西壯族自治區百色市平果縣。
太平鎮 (菏澤)：喺山東省菏澤市巨野縣。
太平鎮 (濟寧)：喺山東省濟寧市鄒城市。
太平鎮 (濟南)：喺山東省濟南市濟陽縣。
太平鎮 (南昌)：喺江西省南昌市灣里區。
太平鎮 (咸陽)：喺陝西省咸陽市涇陽縣。
太平鎮 (慶陽)：喺甘肅省慶陽市鎮原縣。
太平邨

太平邨（英文：Tai Ping Estate）係香港上水一公共屋邨，鄰近北區醫院，1989年入伙，屋邨管理初頭由香港房屋委員會負責，其後外判咗畀佳定物業管理有限公司負責。
太平館西餐廳

太平館西餐廳（粵拼：taai3 ping4 gun2 sai1 caan1 teng1）係中國廣東省廣州市嘅一間幾有特色嘅老字號西餐廳，喺越秀區北京路342號（新大新百貨嘅斜對面，新華書店廣州財廳店隔籬）。呢間餐廳既喺1885年嗰時，由徐志高開嘅一間餐廳，又係成個廣州地區入面，最早開始搞嘅一間音樂西餐廳。2015年，太平館攞埋馬路對面嘅舖位來做生意。

史
喺清朝尾嗰時由於鴉片戰爭嘅關係，有位嗌徐志高嘅人曾經喺沙面嘅鬼佬洋行嗰度做廚師。佢識嗮點樣煮西餐嘅技巧之後，就喺光緒十一年（1885年）去咗太平沙嗰度開咗間西餐廳，重掛出咗「太平館」嘅招牌出嚟。喺嗰時嘅成個廣州地區入面，佢係算比較豪華嘅一間餐廳。喺1925年，周恩來同鄧穎超結咗婚之後喺呢間餐廳嘅3樓請過客嚟食嘢。

風格
呢間嘢入面主要係1930年代嘅風格，入面重放咗幾首比較得意嘅英文歌，都幾有歐洲風味下。喺呢間嘢嘅3樓重保留咗總理餐廳響度。
城門水塘

城門水塘（英文：Shing Mun Reservoir）舊史嗌銀禧水塘（英文：Jubilee Reservoir）係香港一水塘，喺新界城門，城門谷上截，歸荃灣區。城門水塘1937年全部落成，供水亦送到香港島。水塘西南下游另有下城門水塘，歸沙田區。所以有時城門水塘會叫上城門水塘，以資識別。城門水塘間中又上指城門水塘同下城門水塘。
本文只講銀禧水塘。1935年，英王佐治五世登基25年，水塘就快完工，所以起名銀禧水塘紀念。
為城門水塘以及上游涌流集水，菠蘿坳對上要搬到其他方，涉及城門八村。當時八村，老圍（大圍）、白石窩、碑頭肚、石頭見、芙蓉山、南房肚、大碑瀝、張屋（河瀝邊），分散到錦田、大埔，同和合石、粉嶺、上水等，重新置村。居民主要客家人，有855人，鄭氏為主，亦有張、高、羅、鄧、曾。政府收購原本種植，同畀賠償金，方便佢哋買田地維生。
城門河第一海濱花園

城門河第一海濱花園，香港公園之一，遊樂場之一，喺沙田大涌橋路，城門河旁，吳園側，乙明邨對面，英文叫Shing Mun River Promenade Garden No. 1。行政上歸沙田區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
城門河第三海濱花園

城門河第三海濱花園，香港公園之一，遊樂場之一，喺沙田源禾路，沙田消防總局、沙田救護站相隣，西界沙田路天橋，就近城門河，火炭明渠邊，英文叫Shing Mun River Promenade Garden No. 3。行政上歸沙田區。設施有滾軸溜冰場。園內禁煙。
城鄉差距

城鄉差距又叫城鄉差異主要係指中國大陸一種社會現象。
由於城市同農村地區嘅經濟收入出現重大差距，同時城市同農村之間嘅競爭力同發展亦唔平均，咁樣造成城市同鄉村居民除咗收入差距增大，亦令到兩者生活質素同發展差距不斷擴大。
中國發展初期，工業化主要集中喺沿海東部地區，嗰度發展比中、西部鄉村迅速，間接令到城市居民收入比農村人口高，擴大咗兩者之間資金差距。即使城市同農村收入都有所提升，但由於國家選擇先發展沿海城市，再發展內陸地區嘅策略，令到兩者發展步伐唔一致，農村收入追唔上城市，差距變得愈嚟愈大。
城門新村

城門新村，又叫錦田新村，喺香港新界元朗錦田，介乎泰康圍同永隆圍嘅中間，1930年起好，有千幾個村民喺度住，大多數係姓鄭。

史
城門新村係一條姓鄭嘅村落，先祖住喺海陸豐一帶。差唔多喺17、18世紀（約明末清初），鄭善公（鄭氏十八世）由東莞縣搬去新安縣定居。喺佢死咗之後，佢老婆仔女喺荃灣狐狸峽（而家嘅和宜合）落籍，後來喺當地起咗條大圍村。
到咗1920年代，香港政府為咗起城門（銀禧）水壩，就將城門一帶嘅居民搬去錦田，成為城門新村。

建築
初期城門新村裏面嘅村屋高兩層，用青磚砌成。村裏面建有協天宮，協天宮即係關帝廟。城門新村嘅協天宮裏面重供奉住16個村民嘅神位，係為咗祭祀舊時喺清同治年間（1862年－1864年）荃灣同城門兩鄉械鬥時死咗嘅村民。鄭氏宗祠設喺村口。城門公立通德學校係早期嘅鄉村學校。
城鄉居民共和協會

城鄉居民共和協會（英文：City and villages link，簡稱城鄉會），係香港一個社團聯合組織，大部份會員都係鄉事派。

簡介
城鄉會喺2012年成立，創會會長係陳強（陳賢翰嘅老頭）、副會長鄧勵東、核心成員「囝囝」張銓漢。
城鄉會嘅政治立場係建制派，會內唔少成員都係鄉事派。城鄉會亦都涉足新界西嘅區議會。2012年至2015年期間，城鄉居民共和協會有11席區議員，不過全部都用獨立名義參選。
另外，組織入面嘅核心人員好多都喺流浮山小桃園飯局出現過，亦有唔少人懷疑有黑社會背景。
2012年，會長陳強同成員丁衍華、蘇嘉雯、鄒秉恬、潘小屏同埋一名尼泊爾人士合組名單，以「第3力量」名義參選第5屆香港立法會選舉。不過選舉期間，梁志祥高調帶隊去廉政公署同警察總部，舉報新界西有參選人用成百萬銀彈向原居民買票，矛頭暗指陳強，而梁志祥嘅票源就同陳強名單相似。到兩個月後，陳強畀廉署調查有關賄選嘅事。
選舉完咗之後，唔少城鄉會嘅區議員都轉投新民黨。而呢個組織喺2012年立法會選舉之後已經冇再活動。
城門

城門係香港荃灣同沙田之間一笪地方，原本有城門村呢條大村，因為咁，條村附近一帶都叫城門。城門係一塊高地，周圍高山圍成谷，響起1920年代起城門水塘嗰陣，呢度又叫做城門谷。城門集埋山上面好條多涌做一股，叫城門河，一直向東南流入沙田海。城門地方東有針山，西有大帽山，南有孖指徑三山圍實。
城門有八村，合稱城門八塘，都係客家人，分別係城門老圍、白石窩、碑頭肚、石頭見、芙蓉山、南房肚、大碑瀝同埋張屋，大族係鄭氏，其次有張氏、高氏、羅氏、鄧氏、曾氏。近城門水塘起之前，散分各處。

史
城門個名相傳係來自宋末元初。1277年，丁丑年十一月，元劉深襲淺灣。當時響民響荃灣北面起石城，抵擋劉深。所以，就有城門呢個名。而後尾又有人據石城抗賊。另一說係南明李萬榮曾經針山附近起城，就係所以叫城門。不過城門個傳說未有考古支持，就算有都應該浸響1923年起同1935年加建嘅城門水塘底。
1941年之前，英軍響九龍山脈一帶佈落醉酒灣防綫，經過城門一帶。不過日軍兩日就響城門打穿防線。家下都有留低遺蹟。

村
城門呢條村響城門水塘北岸，因為起水塘嘅緣故，田地盡失，村民亦都迫住要搬。原村響正幾條涌口，地勢比較平。村西有條幾出名嘅大城石澗，就係大帽山流入城門。除咗城門村要搬，上游村都搬埋。佢東北上游原本有Po Tau To，北面上游Shek Tau Kok（石頭角?）同Kin Shan，再跟涌上可以去鉛礦凹。西北上游有Ho Pui（河背?）同Woo Yong Shan（芙蓉山?），連澗遠入大帽有南房肚（Nam Fong To）。
沿河落山，可以東南出谷經菠蘿凹到狐狸峽（今日和宜合村）。

搬村
城門因爲建塘要搬走，主要搬咗去錦田、其次泮涌、再其次係和合石，亦啲散去Nam Shui Po、七星崗、丙崗、鳳園（魚角）、石龍壟。喺新村度，香港政府有爲佢哋開井。一九二八年一月九號有報告。
周龍

周龍係嶺南武林拳派周家拳嘅始創人，當時係清末民初。周家拳拳法參合洪拳同蔡拳。
周龍有4個細佬：周協、周彪、周海、周田，1920年代合稱「周家五虎」。周龍鄉下嚮廣東省新會縣沙富鄉，本來係農夫，得閒時寄託習武。由周龍個阿叔周雄，由洪拳學到武學，再傳授畀周龍等人。周龍之後又拜肇慶蔡九公學蔡家拳，所以將洪蔡兩家拳法融會貫通，自成一家。

公職
中華民國三年黑旗軍福軍統領李福林，請周龍做福軍國術教練，兼賞佢周家武館「振武堂」。
周麗欣

周麗欣（粵拼：zau1 lai6 jan1，英文：Doris Chow，1984年10月1號—）係香港無綫電視女藝員，參選過2007年度香港小姐競選。落選之後曾經響《味分高下》做味之天使「士多啤梨」，之後都有拍電視劇。
2014亦係TVB遊戲節目《千奇百趣玩HIGH D》演出而提升咗知名度。
周黎亮

周黎亮，香港親中派政治人，香港再出發大聯盟發起人之一。
味

味（粵拼：mei6），又叫味覺，係由口（主要係係脷）感受嘅感覺，感知緊條脷掂到嘅物質嘅化學成份，食嘢同飲嘢就會感受到。

基本概念
睇埋：感知同化學成份
一件物件係乜味，取決於佢嘅化學成份。
味覺係源於條脷上邊嘅味蕾。味蕾包含咗一拃拃味覺感受器（可以睇睇神經細胞嘅概念），呢啲感受器分好多款，每款都會喺接觸到某啲特定嘅化合物嗰陣有反應，射神經訊號上去腦部嗰度，腦部處理咗呢啲訊號，就知道條脷掂到嘅嘢有咩化學成份。喺人同其他哺乳類當中，負責處理甜味嘅感受器主要係所謂嘅 G 蛋白偶聯受體。

甜味
内文：甜味
世上有好多化合物都係甜味嘅，當中簡單嘅碳水化合物（地球生命其中一種基礎化合物）普遍都有甜味。除此之外，某啲蛋白質都有甜甜哋噉嘅味道。實證嘅研究表明，相當於 1 至 2% 蔗醣溶液嘅嘢已經可以令正常人類感受到「有甜味」，而汽水嘅甜度就大約相當於 10% 嘅蔗醣溶液。

酸味
内文：酸味
酸味主要嘅來源係食物或者飲品帶有嘅酸性：用化學上嘅行話講，如果話一種物質酸性，即係話呢隻物質喺化學成份上有最少一粒氫原子，而且佢一溶咗入水（或者第啲溶劑）裡邊形成溶液，佢嘅氫原子就會「被釋放出嚟」變成帶正電荷嘅氫離子；有強烈酸性嘅物質溶咗落水可以好危險，例如濃嘅硫酸就出晒名能夠令皮同肉「溶化」（精確啲講，硫酸會同皮肉有化學反應，令皮肉變成其他嘢）—如果一隻動物畀濃硫酸淋到，可以受到巨大嘅傷害。
喺廿一世紀初嘅化學上，啲人會用 pH 值嚟表達一種物質「酸性有幾勁」，當中
如果冇咩其他物質溶咗喺入邊，水嘅 pH 值會係 7，算係「中性」；
檸檬汁嘅 pH 值估計係喺 2 至 3 之間—有顯著嘅酸性，但未至於皮肉掂到會即時受傷；
濃度有返咁上下高嘅硫酸，pH 值會低過 1，掂到皮肉能夠即時造成傷害；
實驗表示咗，一隻物質嘅 pH 值愈低，食或者飲呢隻物質嘅人通常就愈會覺得隻物質「有酸味」。

物種比較
亦要留意嘅係，唔同物種嘅動物感受味道嘅能力都唔同，例如人類以及猴科嘅物種都有感受甜味嘅感受器，能夠食得出「呢嚿嘢食係唔係甜嘅」；相比之下，包括貓在內嘅貓科動物就冇感受甜味嘅感受器，食唔出甜味—想像家吓做測試擺低兩碗水，一碗水落咗糖另一碗水咩都冇落，除此之外兩碗水完全一樣，畀貓揀想飲邊碗水，結果發現貓係完全唔在乎嘅，反映佢哋根本分唔出兩碗水陣味有分別。
周韋彤

2000年，佢獲得「第六屆中國模特之星」大賽冠軍及「最受歡迎模特獎」。而隨後喺2003年，周韋彤主演由唐輝導演《夏日里嘅春天》女主角「妙歌」而進入娛樂圈，讓很多觀眾熟知。但2009年，佢出演電影《決戰剎馬鎮》卻因電影無較高關注度而喺中國逐漸失去發展機會。喺更換新經紀公司後，周韋彤以花名Cica決定喺日本重新發展，隨後於2010年發行性感寫真書「Cica loves YOU!」，不僅喺日本、台灣大受歡迎，封為宅男女神，其秒殺男性嘅電眼更喺大陸有秒殺女神嘅美稱。
2013年，周韋彤參加明星跳水真人騷節目《中國星跳躍》，並參演徐良《女騎士》MV。2014年，佢出演嘅《城市游戲》和《我想結婚陣你喺邊》相繼上映。
周魴

周魴（?—241年之前），字子魚，陽羨（家下江蘇宜興）人，吳嗰時嘅鄱陽太守。《三國志·吳書·周魴傳》係講佢嘅傳記。
周魴阿爸周賓係吳國諮議參軍，阿仔係「除三害」嗰個周處。

一生人
佢後生嗰陣勤學，後嚟畀地方推舉做孝廉，做寧國同懷安嘅縣長。錢唐大帥彭式等人聚集做賊，周魴做錢唐侯相嗰陣，一個月就斬殺咗彭式同佢嘅殘黨。黃武四年十二月（226年初），鄱陽郡嘅山民彭綺作亂，周魴畀孫權委任做鄱陽太守，同胡綜一齊平定佢同埋拉彭綺。
七年（228年），佢寫咗箋書七條詐降曹魏，話吳國可以攻破，親自剪自己嘅頭髮鴞大司馬曹休嘅信任，曹休佢性格唔多懷疑，中咗計，帶著十萬步騎去皖城接應，畀陸遜佢哋打潰，孫權喺石亭之戰戰勝之後，周魴加封裨將軍同埋關內侯。
之後賊帥董嗣搶豫章同臨川嘅財物，吾粲、唐咨帶領三千士兵攻佢幾個月都唔得。周魴表面就退兵，實質係用間諜搵策略殺咗董嗣，董嗣個細佬驚咗就去武昌投降陸遜。
佢喺鄱陽郡嗰度十三年（約238至241年之間）就走咗，歷史書話佢「賞善罰惡，恩威並行。」
哈尼族

哈尼族係中國其中一個少數民族，主要住喺雲南，人口166萬。
哈尼話

哈尼話（粵拼：haa1 nei4 waa6*2）係哈尼族人用嘅語言，屬漢藏語系藏緬語族，發源自中國雲南，約莫有76萬人用佢做母語。
哈姆雷特

《哈姆雷特》（Hamlet，喺粤語區更多叫《王子復仇記》）係莎士比亞嘅一齣悲劇、復仇劇（英文：revenge play）；係莎士比亞最出名嘅作品之一，亦係英文中最常被引用嘅文本之一。《哈武雷特》曾俾人話係「莎士比亞最偉大嘅戲」，例牌出現響各「世界最偉大嘅書」嘅名單。由製作次數亦睇到，渠亦係莎記最受歡迎嘅戲之一。《哈姆雷特》有4,042 行 29,551 字，係最長嘅莎士比亞劇。

內容
A facsimile of Saxo Grammaticus' Gesta Danorum, which contains the legend of Amleth.
王子密謀今王佢呀叔，報殺先王佢老豆之仇，係段好舊嘅故仔。段故入面好多元素——扮癲，佢呀媽同篡位者擒擒青結婚，借個女仔來試 Hamlet 真癡定假痴，王子同佢呀媽傾計、殺咗個探子，王子被兩條友押去英倫但又轉嫁咗佢自己要受嘅刑畀嗰兩條友——全都出現響中世紀大約1200年阿Saxo Grammaticus寫嘅一段故仔，叫Vita Amlethi（係渠部拉丁文作品Gesta Danorum嘅一部分）。阿 Saxo 嘅著作受來自好幾種文化、更古老嘅文字同口講傳統嘅影響。 「Amleth」，即係呢個版本入面嘅哈姆雷特，可能來自一個口講傳勻丹麥同埋成個 Scandinavia 嘅故仔；有學者揾到冰島嘅傳說都有提過下佢。雖然呢個故仔嘅冰島版而家無咗，但1636年出世嘅早期冰島學者 Torfaeus 描述過佢同冰島故仔「Amloi」同埋西班牙故仔Ambales Saga 嘅平行之處。呢個故仔似莎士比亞筆下《哈姆雷特》嘅地方有：Ambales 王子扮癡、喺佢阿媽間房誤殺個王個顧問、同埋最後殺佢阿叔。
最公認可能影響咗 Saxo 嘅兩件文字作品，係斯堪的納維亞無名氏作嘅 Saga of Hrolf Kraki 同埋兩份拉丁文作品入便嘅羅馬 Brutus 傳說。 喺 Hrolf Kraki，被謀殺個王有兩個仔：Hroar 同 Helgi，後來改名叫 Ham 同 Hrani 來匿埋。
哈密機場

哈密機場（粵音：haa1 mat6 gei1 coeng4）係喺中國新疆嘅一個機場，喺1934年嗰陣起好，兼且喺2008年開放畀人用嚟搭飛機。
哈密瓜

哈密瓜（學名：Cucumis melo var. saccharinus），又叫雪瓜、貢瓜，係一類優良蜜瓜屬品種，果型圓形或卵圓形，出產於新疆。味甜，果實大，以哈密所產最出名，所以叫做哈密瓜。因為味道甜美，又屬於蜜瓜嘅一種，哈密瓜成日錯誤寫做「哈蜜瓜」。
清朝康熙年間，鄯善王將鄯善東湖甜瓜送畀哈密王。哈密王將瓜送畀康熙。康熙問叫做乜，班伺使話係哈密王送來嘅，唔知叫乜名。康熙就起名做「哈密瓜」。清《新疆回部志》雲：「自康熙初，哈密投誠，此瓜始入貢，謂之哈密瓜。」
切開嘅哈密瓜
哈密瓜性鍾意充足嘅太陽光同較大嘅晝夜溫差，日頭可以充分發揮光合作用，而夜晚嘅呼吸消耗較細，因此糖分含量高，味極香甜。果皮表面有網紋，果肉有綠色、白色、橙色等多品種，主要產於降雨量小，晝夜溫差大嘅新疆哈密、吐魯番、鄯善等地。目前由於交通方便，可以遠銷各地，所以產量不斷咁增加。
喺中文度，哈密瓜一詞亦可指洋香瓜中網型香瓜（var. reticulates Naud.）之下屬品種Cantaloupe，即係鈔皮瓜。
哈姆斯頓大學

哈姆斯頓大學（英文：Armstrong University），又譯做阿姆斯壯大學或者阿姆斯特朗大學，係美國加州灣區嘅一間野雞大學，而家已經關閉咗。呢間學校以前喺柏克萊同奧克蘭都有校舍。
喺聯合國嘅國際大學聯盟(The International Association of Universities，IAU)資料庫入面並無哈姆斯頓大學嘅資料，亦佢被列入美國專上教育辦公室認可名單入面。另外，美國奧勒岡州政府對佢哋所頒授嘅學位只作有限度承認。
哈密

哈密市（維吾爾文：قۇمۇل شەھىرى，拉丁維文（中文：拉丁維文）：Qumul Shehiri）喺中國新疆，家下係地級市。
和泉國

和泉國係古代日本嘅一個令制國，屬畿內地區，位置約莫係家下大阪府南部。
和泉龍司

和泉龍司（1993年11月6號—）係日本足球員，司職中場，效力名古屋鯨魚。
和泉忍

和泉忍，舊藝名伊藤葉純，真名伊藤葉子，係日本嘅一個女藝人同埋配音員。
和泉雅子

和泉雅子 ，係日本嘅一個女演員。

拍過嘅作品一覽
呢個表唔完整，歡迎加料。
和泉風花

和泉風花 ，係日本嘅一個女藝人同埋配音員。
和波智廣

和波智廣（1980年4月27號—）係日本足球員，司職中場，效力過湘南比馬，札幌岡薩多，及神戶勝利船。
和牛

和牛係源自日本嘅幾個品種嘅食用牛，牛肉嘅脂肪比例比較高，分佈均勻，係高級靚牛肉。
和牛嘅牛種有四種：
黑毛和牛
無角和牛
褐毛和牛
日本短角和牛
最出名嘅和牛牛肉包括神戶牛、松阪牛、近江牛，合稱「日本三大和牛」。其他比較出名嘅和牛牛肉仲有米澤牛等等。
和珅

和珅（1750年7月1號—1799年2月22號），姓鈕祜祿，字致齋，原名善保，自稱嘉樂堂、十笏園、綠野亭主人，隸屬滿洲正紅旗，係大清一個貪官，係清高宗乾隆帝晚年一位寵臣，做到文華殿大學士同軍機大臣。佢係18世紀世界首富，連歐洲嘅羅富齊都唔夠佢多錢。
和珅死後，清仁宗嘉慶帝下令抄佢家，結果發現佢身家多到成八億兩至十一億兩白銀，重多過清政府十五年財政收入總和。時人有個「和珅跌倒，嘉慶吃飽」嘅順口溜。
埃及中王國時期

埃及中王國時期（粵拼：oi1 kap6 zung1 wong4 gwok3 si4 kei4），係古埃及史上嘅一個時期，喺公元前2040年建立，公元前1782年滅亡。
埃及伊蚊

埃及伊蚊（Aedes aegypti）係蚊科伊蚊屬嘅一個種，起源自非洲，而家廣泛分佈全球熱帶地區同亞熱帶地區。佢哋會傳播黃熱病、登革熱等等傳染病。
埃及古王國時期

埃及古王國時期（粵拼：oi1 kap6 gu2 wong4 gwok3 si4 kei4），係古埃及史上嘅一個時期，喺公元前2686年建立，公元前2181年滅亡。
埃及初王朝時期

埃及初王朝時期，係古埃及史上嘅一個時期，喺公元前3100年建立，公元前2686年滅亡。
埃及前王朝時期

埃及前王朝時期，係古埃及史上嘅一個時期。
埃及妖后

埃及妖后，正式稱號克里奧帕特拉七世（希臘文：Κλεοπάτρα Φιλοπάτωρ，前69年—前30年8月12號）係古埃及托勒密王朝最尾一位法老王，佢死後無耐古埃及就畀羅馬帝國吞併咗。
埃及史

埃及史可以追溯到公元前三千五百年前嘅古埃及文明，古埃及後期先後受波斯、古希臘同古羅馬影響，最終喺公元前一世紀尾成為羅馬帝國嘅行省，到七世紀開始逐漸阿拉伯化，到十六世紀成為鄂圖曼帝國嘅領土。十九世紀尾，埃及成為大英帝國保護地，1953年成立獨立主權國。
囊性纖維化

囊性纖維化（粵拼：nong4 sing3 cim1 wai4 faa3，英文：Cystic fibrosis）係一種常見嘅遺傳病，病症通常同肺、胰、肝、腎同腸有啦掕。

診斷
診斷囊性纖維化嘅方法包括新生兒檢驗、汗液氯鈉電解質濃度檢驗同埋基因檢驗等嘅方法。

點醫
好多有囊性纖維化嘅人一直用緊一種或者幾種抗生素嚟預防性噉抑制感染。而第啲方法就有包括食一啲幫助鬆散分泌物嘅霧化藥例如dornase alfa（英文：dornase alfa）同高滲鹽水。
而隨住肺功能同運動耐力下降，有啲囊性纖維化嘅患者甚至需要器官移植。
囊泡

動物嘅細胞胞器。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨粒線體 ⑩液泡 ⑪細胞質 ⑫溶酶體 ⑬中心粒
囊泡（英文：vesicle）喺細胞生物學入面指一類體積比較細嘅細胞泡泡狀噉嘅嘢，呢啲囊泡最出面由至少一浸嘅脂質雙層分子膜整成，用嚟儲低、消化或者傳送啲嘢（例如係啲細胞整出嚟嘅嘢）。囊泡大概可以分做液泡、運輸囊泡、溶酶體、脂質體等等。
囊蟲病

囊蟲病，係種寄生蟲病，由豬肉絛蟲嘅幼蟲引起，有機會感染腦部引致癲癇發作。
囉柚

𦣇柚、又稱囉柚、欏柚、籮柚、八月十五、屁股、噼噼、屎窟/屎胐（俗寫屎忽），學名叫臀部，係靈長類動物盆骨部分後面圓形嘅部位，亦都係人用來坐低嘅部位。
因為佢又圓又大，有人叫佢做八月十五，意謂好似中秋個月咁圓。
屎忽窿喺籮柚入面嘅中心位置。
Jean-Jacques Lequeu (c. 1785).
Félix Vallotton (c. 1884).
維基同享有多媒體嘅嘢：
Buttocks（類）
囉㘃

囉㘃（Rojak / Rujak），又譯囉吔、囉喏，係起源自爪哇一味沙律，喺馬來西亞、星加坡同印尼都常見，做法係將生果同菜蔬撈埋用棕櫚糖整嘅汁醬。
囊爹

囊爹（法文：Nanterre）係法國一城，上塞納嘅省會，人口有九萬。
囊爹92

囊爹92（英文：Nanterre 92）係法國囊爹嘅職業籃球球會，依家打緊法國籃球甲級聯賽。
封建社會

封建主義指歐洲中世紀九世紀到十五世紀嘅法律同軍事習慣嘅總稱。更普遍嘅定義係指一種構建社會結構嘅方式，喺呢種方式下，土地擁有者以土地所有權交換他人嘅勞動。封建社會指實行封建主義嘅社會。

相關
資本主義
呢篇封建社會係政治類嘅楔位文章，未完成；麻煩你幫手加下料，充實佢。
寺門仁美

寺門仁美 ，係日本嘅一個女藝人同埋配音員。
寺貝通津

寺貝通津（粵拼：zi2 bui3 tung1 zeon1）係中國廣東省廣州市入面嘅一般馬路。成條馬路好似個希臘文嘅字母「Γ」噉樣，西南邊從廟前直街開始，一直向東去到達道路嗰頭。

概要
全長648米，闊6米，1車道，凈係可以從西邊向東邊行。

個名點嚟？
其實呢條馬路仔嘅「津」字就係碼頭噉解。喺好耐之前，呢條馬路重係條珠江邊嘅碼頭仔，甚至重喺江邊嘅路仔係俾人改咗個有「通津」呢兩個字嘅名；而呢條馬路仔嘅「寺」字就係舊陣時東山入面嘅東山廟；重有個「貝」字就係「背」字噉解；呢三個名嘅意思挾埋起身，就係「東山寺後面有條路仔可以去到碼頭」噉解。

特色
呢條馬路集中咗喺舊陣時，廣州入面有好多間中西合璧嘅洋樓仔。同舊陣時嘅西關唔同嘅係，呢度多咗間百年名校——廣州市第七中學同華南入面最大嘅基督教堂——東山堂。
封從德

封從德（1966年3月5號—）係中國四川人。嚮1989年做過學生領袖。讀過北京大學。做過柴玲個老公，之後去咗法國，留學讀完波士頓大學博士學位，而家嚮美國。
封神傳奇

《封神傳奇》（League of Gods），又叫《3D封神榜》，係2016年中國一套魔幻電影，由李連杰、范冰冰、黃曉明、楊穎、古天樂、文章、向佐、梁家輝、祖峰、安志杰同許晴主演，導演許安。故仔改篇自《封神演義》。
本片係中國星集團35周年紀念電影。
封川

封川喺中國廣東，家下封開縣下係一個鎮，叫封川鎮。佢由隋開皇十八年到共和國1959年，都係一個縣，叫封川縣。1959年，封川縣同德慶縣合併為德封縣，縣城設喺德城鎮。1961年，佢改為同開建縣合併，變成家下封開縣，縣城設喺江口鎮。
封川鎮係舊封川縣治。家下係個行政分區。佢喺合併後封開縣治江口鎮東南，喺西江東岸。封川鎮有舊縣城，家下叫封川古城。

山
封川縣東有封門山，東北有白馬山同留連大山。

水
封川縣有西江，古時叫鬱水。西江喺境內，首先有黔水、桂水由廣西蒼梧匯入，向東南到靈州。
賀江由開建入，左邊合埋寧洞水同文德水，右邊合埋東安江，又向東南，右納蟠龍水，左納世陽水，過圓珠山，屈西南入德慶。淥水出自東北豐壽山，亦南到德慶入西江。

史
封川縣有文德巡司。有封川驛。舊時有麟山驛，廢咗。
封州

封州，中國一州。相當於今日廣東新興縣，開平市。

史
隋開皇九年，即五八九年，滅陳，成州改為封州。開皇十年，即五九〇年，撤新會郡，而新夷縣、初賓縣併入義寧縣；始康縣併入封平縣；原盆允縣、永昌縣、宋元縣、新熙縣、始成縣、招集縣，合併為新會縣。置封州，下轄新會、義寧、封平、封樂四縣。開皇十一年，即五九一年，封州改名允州，開皇十三年，即五九三年，允州改名岡州。大業年間，岡州改為蒼梧郡，後合併到南海郡。
唐武德四年，即六二一年，復為岡州，治所義寧縣，今日廣東新興縣東南、開平市西。貞元廿一年，即八〇五年，廢岡州。復封州，天寶到至德年間，一度改為臨封郡。土貢銀、鮫革、石斛。天寶三千九百戶，一萬一千八百二十七口，下轄二縣，封川縣同開建縣。封川縣，武德四年，析置封興縣，後省封興縣。開建縣，武德四年置，北宋開寶五年，廢入封川。六年，復置。
北宋元豐時，二千七百七十九戶。南宋紹興七年，即一一三七年，省封州，以所轄封川縣、開建縣隸德慶府。紹興十年，即一一四〇年，復封州。
大元封州直隸湖廣行省廣東道。
大明洪武二年，即一三六九年，三月廢封州，二縣改屬德慶州。
封氏

封（粵拼：fung1）係唐人姓氏，喺《百家姓》裏頭排第208位。

名人
呢篇封氏係同姓氏有關嘅楔位文章，重未寫完嘅。麻煩你幫手充實佢。
塔恩-加龍

塔恩-加龍（法文：Tarn-et-Garonne）係法國奧斯坦尼其中一個省，編號82，首府蒙托邦。
塔拉山

塔拉山（愛爾蘭蓋爾文：Cnoc na Teamhrach、Teamhair或者Teamhair na Rí）係愛爾蘭嘅一個重要地標同考古遺跡，位於中土郡境內嘅博恩河附近。喺英國人征服愛爾蘭之前，塔拉山一直係愛爾蘭至上王（Ard Rí na hÉireann）嘅王座。
塔德烏什·賴希施泰因

塔德烏什·賴希施泰因係一個瑞士、波蘭化學家、醫生、植物學家、大學教員、科學家。
塔恩

塔恩（法文：Tarn）係法國奧斯坦尼其中一個省，編號81，首府阿爾比。
塔拉·利平斯基

塔拉·利平斯基係一個美國、波蘭花樣滑冰運動員、電視演員、電影演員、講波。
寧陽

寧陽係中國山東泰安一個縣，總面積1125平方公里，人口82萬。
寧陽鐵路

寧陽鐵路（Sunning Railway），又叫新寧鐵路，係中國廣東一條鐵路，係清末新寧（即係民國台山）華僑陳宜禧營造。條路係繼潮汕鐵路之後，中國第二條商辦鐵路。佢亦係全部唔靠外國錢同人起嘅鐵路。籌建之時，陳宜禧向美國華僑集資，曾經係華僑喺中國最成功嘅投資事業。之不過條鐵路喺日本入侵廣東之時，拆咗來起黔桂鐵路。戰後局勢動盪，最後都起唔返。
寨卡病毒感染

寨卡病毒感染，又叫寨卡熱，係種傳染病，由寨卡病毒引起，病徵同登革熱好似，亦有機會引起嬰兒出現小頭症。呢隻病透過伊蚊傳播。